Visit Site
Recommended byColombia
బోర్డర్-గవాస్కర్ ట్రోఫీని బహుకరించడం కోసం మీరు రాగలరా? అని క్రికెట్ ఆస్ట్రేలియా తరఫున జేమ్స్ సదర్‌లాండ్ గత మే నెలలో గవాస్కర్‌కు లేఖ రాశారు. దీనికి ఆయన వస్తానంటూ బదులిచ్చారు. కానీ ఆ తర్వాత క్రికెట్ ఆస్ట్రేలియా నుంచి ఎలాంటి ఆహ్వానం అందలేదు. బాల్ ట్యాంపరింగ్ వివాదం కారణంగా క్రికెట్ ఆస్ట్రేలియా సీఈవో పదవికి సదర్‌లాండ్ రాజీనామా చేయడమే దీనికి కారణంగా తెలుస్తోంది. ఇప్పుడు అధికారికంగా క్రికెట్ ఆస్ట్రేలియా ఆహ్వానం పంపినా.. వెళ్లడానికి గవాస్కర్ సుముఖంగా లేరు.
గతంలోనూ ట్రోఫీ బహుకరణ కోసం ఆస్ట్రేలియా గవాస్కర్‌ను ఆహ్వానించలేదు. సిడ్నీలో అలెన్ బోర్డర్ చేతుల మీదుగా కోహ్లి ట్రోఫీని అందుకోనున్నాడు. టెస్టుల్లో పదివేల పరుగుల మైలురాయిని అందుకున్న తొలి క్రికెటర్లు బోర్డర్, గవాస్కర్. వీరి గౌరవార్థం 1996 నుంచి బోర్డర్-గవాస్కర్ ట్రోఫీని నిర్వహిస్తున్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.